als_Latn dik_Latn sag_Latn
Sistemi operativ dhe performancat
Tremujori i dytë i vitit 2012 është duke përfunduar, kurse pajiset e reja nga Sony ende mbërrijnë me versionin Gingerbread në vend të atij Ice Cream Sandwich të Android-it. Nëse e shikojmë më gjerësisht, do të shohim se as Ice Cream Sandwich nuk është aq i ri, sepse nga prezantimi i tij zyrtar ka kaluar më shumë se gjysëm viti. Nga Sony natyrisht thonë se azhornimi do të vijë së shpejti, por nuk kemi akoma ndonjë datë konkrete.
Çfarë është bërë, është bërë tashmë dhe Android 2.3.7 është përdorur si bazë për Sony Xperia P në kombinim me azhornimin e ndërfaqes së njohur nga modelet tjera të Sony dhe Sony Ericsson. Në dispozicion janë 5 ekrane kryesore, sasinë e së cilëve nuk është e mundur ta ndërrojmë. Në fund gjenden 5 ikona, 4 prej të cilave mund të ndërrohen, kurse ajo e cila hap menunë e aplikacioneve mbetet e fiksuar. Në majë gjendet shiriti i zakonshëm i statusit, i cili kur tërhiqet nga poshtë zbulon detajet rreth njoftimit, por nuk ofron shkurtesa për gjërat që përdoren më së shpeshti, siç është rasti te disa pajisje tjera konkurruese.
Si specialitet, Sony në pajisjet e veta integron aplikacionin e quajtur Timescape. Ky aplikacion mundëson unifikimin e të gjitha ngjarjeve që janë në lidhje me kontaktet (mesazhet, thirrjet, statuset në rrjetet sociale etj.) dhe shfletimi i tyre në një vend. Ky aplikacion punon në parim sikurse ‘news feed’ dhe pikërisht është shumë i thjeshtë. Edhe pse e menduar mirë, në praktikë përdorimi i këtij aplikacioni nuk është në nivelin më të lartë.
Procesori dy bërthamësh me fuqi 1GHz në kombinim me 1 GB RAM kryen pa vështirësi edhe detyrat më të kërkuara. Puna me këtë pajisje është e bukur sepse e gjitha kryhet në mënyrë të shpejtë dhe të rrjedhshme, që është veçanërisht e dukshme kur navigojmë apo regjistrojmë video, për të cilat do të flasim pak më vonë.
Shfletuesi ueb
Sony Speria P vjen më shfletuesin standard Gingerbread. Do të thotë se ndërfaqja është minimale dhe praktikisht të gjithë hapësirën e lë për shfletimin e faqeve ueb. Pasi ta shkruani adresën, shiriti tërhiqet, kurse kur prekni butonin menu, kthehet. Zoom-i është i mundshëm kur klikoni dy herë. Meqenëse pajisja përdor procesorin dy bërthamësh zoom-i kryhet shpejt dhe qetë.
Shfletuesi ueb vjen me mbështetje për Flash dhe shumicën e videove të atij lloji i luan pa ndonjë problem. Duhet të përmendim edhe mbështetjen e “text reflow” apo rregullimin e formatit të tekstit në nivelin e faqes që është rritur.
Mesazhet dhe organizimi
Me mesazhet e zakonshme SMS dhe MMS Sony Xperia P, sikurse edhe çdo Android, në fillim ofron mundësinë e komunikimit me e-mail dhe instant message. Me aplikacionin e zakonshëm të Gmail vjen edhe klienti e-mail i cili mundëson përcaktimin e ndarjeve të shumëfishta të IMAP, POP3 dhe MS Exchange.
Sony Xperia P vjen me një komplet të standarteve të aplikacioneve për organizimin e jetës së biznesit dhe jetës private. Një ndër më të rëndësishmit gjithsesi është kalendari, i cili ofron shfletimet e zakonshme mujore, javore dhe ditore. Është e mundur ta sinkronizoni me kalendarin e Google-it.
Aplikacioni OfficeSuite mundëson shfletimin e dokumenteve .doc, .xls dhe .ppt, kurse versionin që mundëson edhe editimin e këtyre dokumenteve duhet ta paguani.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn